Diari Oficial de la Generalitat Valenciana


Sumari del DOGV 3674, del 26-01-2000 (2000/293)

RESOLUCIÓ de 13 de gener de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre la Generalitat Valenciana a través de la Conselleria d'Obres Públiques, Urbanisme i Transports i la Cambra Oficial de Comerç, Indústria i Navegació d'Alacant, per al desenvolupament d'activitats dirigides a la potenciació del sector del transport a la província d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3674

Data del DOGV
:   26-01-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/293


Data del document
:   13-01-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * empresa de transport
    * cambra de comerç i indústria
    * cooperació administrativa

RESOLUCIÓ de 13 de gener de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre la Generalitat Valenciana a través de la Conselleria d'Obres Públiques, Urbanisme i Transports i la Cambra Oficial de Comerç, Indústria i Navegació d'Alacant, per al desenvolupament d'activitats dirigides a la potenciació del sector del transport a la província d'Alacant. [2000/M293]
  
Subscrit, després de la tramitació reglamentària, entre la Generalitat Valenciana a través de la Conselleria d'Obres Públiques, Urbanisme i Transports i la Cambra Oficial de Comerç, Indústria i Navegació d'Alacant, el 14 de desembre de 1999, un conveni marc per al desenvolupament d'activitats dirigides a la potenciació del sector del transport a la província d'Alacant, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 1449/1999, i que figura com a annex d'aquesta resolució.
  
València, 13 de gener de 2000.- La subsecretària del Secretariat del Govern i Relacions amb les Corts.
  
Conveni Marc de Col·laboració entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació d'Alacant per al Desenvolupament d'Activitats Dirigides a la Potenciació del Sector del Transport a la Província d'Alacant
  
València, 14 de desembre de 1999
  
Reunits
  
D'una banda, el conseller d'Obres Públiques, Urbanisme i Transports de la Generalitat Valenciana, el senyor José Ramón García Antón, en nom i representació d'aquesta, expressament facultat per a la firma d'aquest conveni per Acord del Govern Valencià de data 9 de novembre de 1999.
  
I, d'una altra, el senyor Luis Esteban Marcos, president de la Cambra Oficial de Comerç, Indústria i Navegació d'Alacant, en nom i representació d'aquesta, expressament facultat per Acord del ple de la corporació de 15 de febrer de 1999.
  
Ambdues parts es reconeixen mútuament competència i capacitat per a realitzar el present conveni i
  
Manifesten
  
L'activitat del transport constitueix un pilar fonamental en l'economia alacantina que per mitjà de les millores de les instal·lacions portuàries i les comunicacions terrestres s'està convertint en un centre logístic de primer ordre.
  
Nombroses empreses disposen d'una reduïda operativitat a causa de la seua xicoteta dimensió, fet que els impedeix aconseguir economies d'escala adequada, i es produeixen notables carències en la seua estructura empresarial.
  
El procés de liberalització en curs, la transformació dels processos de comercialització, l'augment de la complexitat de la gestió i les regles de competència, genera la necessitat de disposar de vies adequades de formació i informació per a les empreses del sector.
  
Donar suport a iniciatives tendents a facilitar l'adaptació de les estructures empresarials a les noves circumstàncies operatives, facilitar vies d'accés a la formació i informació de les empreses, promoure i promocionar l'activitat del transport, es consideren actuacions indispensables per a consolidar la participació del sector en l'activitat econòmica de la província d'Alacant.
  
Tenint en compte el que s'ha exposat anteriorment, la Generalitat Valenciana i la Cambra de Comerç, Indústria i Navegació d'Alacant acorden la firma d'un conveni per al desenvolupament d'accions que potencien el transport de la província.
  
Tenint en compte les anteriors consideracions,
  
La Generalitat Valenciana i la Cambra de Comerç, Indústria i Navegació d'Alacant acorden la firma d'un conveni marc per al desenvolupament d'activitats que potencien el transport a la província d'Alacant.
  
Clàusules
  
Primera. Objecte i objectius
  
L'objecte del present conveni és establir una via de col·laboració entre la Conselleria d'Obres Públiques, Urbanisme i Transports i la Cambra Oficial de Comerç, Indústria i Navegació d'Alacant amb el fi de desenvolupar accions que potencien el transport a la província.
  
Segona. Contingut
  
Aquest conveni marc es desenvoluparà a través de les resolucions de la Direcció General de Transports, les quals contindran les activitats que s'han de realitzar durant cada exercici, amb indicació de la dotació econòmica corresponent.
  
Les activitats se subjectaran a les línies d'actuació que marca el present conveni per a aconseguir els objectius d'aquest.
  
Tercera. Línies d'actuació
  
- Anàlisi detallada de les empreses de transport de mercaderies, i s'incideix especialment en qüestions tals com el tipus d'activitat que desenvolupen, l'àmbit de prestació dels seus serveis i les destinacions que ofereixen.
  
- Accions de foment en matèria de cooperació interempresarial tant en l'àmbit local, nacional com internacional.
  
- Assessorament en matèries legals, tècniques i administratives d'interés per al sector.
  
- Promoure la participació de les empreses en certàmens dirigits al sector del transport.
  
- Activitats de formació especialment dirigides a les persones que desenvolupen la seua activitat en el sector.
  
- Promocionar el transport a Alacant amb el fi d'animar l'industrial a la contractació del transport alacantí. Aquesta promoció es portarà a cap a través de jornades i seminaris divulgatius.
  
- Promoure la incorporació de noves tecnologies tendents a millorar la gestió i la capacitat de comercialització.
  
La totalitat de les línies d'actuació continguda en les resolucions de la Direcció General de Transports es portaran a cap en tots els seus aspectes per la Cambra Oficial de Comerç, Indústria i Navegació d'Alacant i es presentarà la justificació documental a la Conselleria d'Obres Públiques, Urbanisme i Transports, abans de finalitzar l'exercici econòmic corresponent.
  
Quarta. Dotació
  
La Generalitat Valenciana a través dels pressupostos anuals de la seua Conselleria d'Obres Públiques, Urbanisme i Transports, i en funció de l'existència de crèdit en cada exercici econòmic, dotarà les corresponents línies de crèdit per al total desenvolupament del conveni marc, que distribuirà al llarg de quatre exercicis, a través de les resolucions anuals de la Direcció General de Transports.
  
La Cambra Oficial de Comerç, Indústria i Navegació d'Alacant es compromet a aportar un 25% de l'import de la dotació econòmica establida per a cada exercici per les resolucions de la Direcció General de Transports.
  
La dotació econòmica global corresponent a l'exercici de 1999, per al desenvolupament del conveni marc, es fixa en la quantitat de sis milions de pessetes (6.000.000 PTA, 36.060,73 euros); dels quals la Conselleria d'Obres Públiques, Urbanisme i Transports aportarà el 75% (4.500.000 PTA, 27.045,54 euros) i la Cambra Oficial de Comerç, Indústria i Navegació d'Alacant el 25% (1.500.000 PTA, 9.015,18 euros) restant. Les activitats programades per a 1999 i el seu pressupost s'adjunten a l'annex I del present conveni.
  
La consignació pressupostària per a efectuar la despesa es realitzarà a càrrec del programa 513.30, capítol IV, línia de promoció del transport públic dels pressupostos de la Generalitat Valenciana per a 1999.
  
Cinquena. Aportacions anuals
  
Les resolucions de la Direcció General de Transports establiran les quanties anuals per al desenvolupament del present conveni, i s'indicarà la forma en què la Generalitat Valenciana abonarà a la Cambra de Comerç els imports corresponents.
  
Sisena. Duració
  
El present conveni entrarà en vigor en la data de la seua firma, i tindrà una duració de quatre anys, des de 1999 fins a 2002.
  
Les resolucions seran anuals, amb indicació de les seues accions, la vigència, el cost i la dotació d'ambdues institucions, i que s'hi establiran les possibles clàusules de penalització.
  
El Govern Valencià podrà rescindir el present conveni marc, quan s'incomplisca alguna de les clàusules previstes en aquest, i es podrà obligar a tornar els imports percebuts, més els interessos de demora legalment establits.
  
Per a la realització de la resolució anual de la Direcció General de Transports, serà necessari haver finalitzat i justificat el programa d'activitats anteriors en tots els seus aspectes.
  
Setena. Naturalesa
  
El present conveni, que té naturalesa administrativa, es regirà per les seues pròpies normes, i en allò no previst supletòriament, pels principis de la legislació general de contractació administrativa i els generals de l'ordenament juridicoadministratiu.
  
El Govern Valencià faculta el conseller d'Obres Públiques, Urbanisme i Transports per a la firma del present conveni marc, i el conseller d'Obres Públiques, Urbanisme i Transports delega en el director general de Transports la realització de les resolucions anuals, la seua interpretació, i dictar totes les disposicions que calguen per al desenvolupament d'allò que s'ha disposat en el present conveni marc.
  
I perquè així conste als efectes oportuns, i en prova de conformitat, els compareixents firmen el present document.
  
València, 14 de desembre de 1999.- El president de la Cambra Oficial de Comerç, Indústria i Navegació d'Alacant: Luis Esteban Marcos. El conseller d'Obres públiques, Urbanisme i Transports: José Ramón García Antón.
  
ANNEX I